*A határozati javaslat elfogadásához*

***egyszerű*** *többség szükséges,*

*az előterjesztés* ***nyilvános ülésen tárgyalható****!*

*80. számú előterjesztés*

Bátaszék Város Önkormányzata Képviselő-testületének 2017. április 26-án,

16,00 órakor megtartandó ülésére

*a bátaszéki civil szervezetek 2017. évi támogatása*

|  |
| --- |
| **Előterjesztő:** Dr. Bozsolik Róbert polgármester  **Készítette:** Takácsné Gehring Mária aljegyző  Sziebert-Csele Viktória igazgatási ügyintéző    **Törvényességi ellenőrzést végezte:** Kondriczné dr. Varga Erzsébet jegyző  **Tárgyalja:**  KOIS Bizottság: 2017. 04. 24.  PG Bizottság: 2017. 04. 25. |

***Tisztelt Képviselő-testület!***

Bátaszék Város Önkormányzatának 2017. évi költségvetési rendeletének hatályba lépését követően, *az önkormányzat által államháztartáson kívülre nyújtott támogatásairól szóló* 1/2015.(I.27.) önkormányzati rendelet (továbbiakban: Rendelet) 3. § (4) bekezdésében foglaltak alapján 2017. március 11-én megtörtént a helyi székhelyű civil szervezetek számára kiírt pályázati felhívás közzététele.

Harminc nap állt a pályázók rendelkezésére a pályázatuk benyújtására. Egészen pontosan 2017. április 10-e volt a határidő, mely időpontig 17 civil szervezet nyújtotta be pályázatát. A pályázatok megfeleltek a kiírásban szereplő formai és tartalmi követelményeknek, néhány szervezet esetében voltak hiányosságok, mely hiányosságokat valamennyien pótolták.

A képviselő-testület 2017. március 20-án megtartott rendkívüli ülésen tárgyalta a Bátaszéki Önkormányzati Tűzoltóság Köztestület, a Bátaszéki Kamarakórus, a Bátaszéki Szent Cecília Kórus és Gyermekkórus, valamint a Lokálpatrióták Bátaszékért Kulturális és Sport Egyesület kérelmét a 2016. évi támogatási szerződés módosítására vonatkozóan, amelyet a képviselő-testület nem támogatott.

Fenti pályázókat tájékoztattuk a képviselő-testület döntéséről, továbbá arról, hogy a rendelet 10. § b) és c) pontja szerint az a civil szervezet, amely az előző évben kapott pénzügyi támogatással nem megfelelően számolt el és/vagy az előző évben kapott támogatást a jóváhagyott céltól eltérően használta fel, nem részesíthető pénzügyi támogatásban és a folyósított támogatást köteles visszafizetni.

A Lokálpatrióták Bátaszékért Egyesület méltányossági kérelmet nyújtott be az iránt, hogy a képviselő-testület tekintsen el a támogatás visszafizetésétől; a Bátaszéki Önkormányzati Tűzoltóság Köztestület, a Bátaszéki Kamarakórus, a Bátaszéki Szent Cecília Kórus és Gyermekkórus pedig a visszafizetési kötelezettség elengedését és a 2017. évi pályázaton való részvétel biztosítását kérte. (A méltányossági kérelmek az előterjesztés mellékletét képezik.)

Amennyiben a képviselő-testület az előző napirendi pontban tárgyalt Rendelet módosítását az előterjesztés szerint támogatta, úgy először az 1. határozati javaslat elfogadásával tud a visszafizetéstől eltekinteni, mely döntést javasoljuk meghozni. Továbbá javasoljuk, hogy a rendelet értelmében a 2017. évi pályázati eljárásból a Bátaszéki Kamarakórus, a Bátaszéki Szent Cecília Kórus és Gyermekkórus kerüljenek kizárásra azzal a kitétellel, hogy az alapvető működésükhöz szükséges támogatást az önkormányzat egyedi kérelem benyújtását követően biztosítson, amennyiben ezt indokoltnak ítéli, továbbá a Bátaszéki Önkormányzati Tűzoltóság Köztestület, mint kiemelt szervezet tekintetében is hasonló módon járjunk el.

Az előterjesztés mellékletét képező táblázat tartalmazza a fent hivatkozott 17 pályázat legfontosabb adatait, az utolsó oszlopban található a javasolt támogatási összeg, mely kiinduló pont a támogatás megvitatására.

Az alábbi táblázatban a város 2017. évi költésvetési rendeletében meghatározott civil szervezetek csoportosításához kötődő keretösszegek szerepelnek, a helyi civil szervezetek által igényelt támogatások csoportonkénti összesítése, a különbözet kimutatása, valamint az utolsó oszlop a javaslatként megfogalmazott támogatási összegek alapján tartalmazza a keretösszegek átcsoportosítására tett javaslatot.

|  |  |  |  |  |
| --- | --- | --- | --- | --- |
| **Támogatási keretek megnevezése** | **Keretösszegek**  (a város 2017. évi költségvetési rendelete szerint) | **Civil szervezetek által igényelt támogatási összeg** | **Maradvány (-)/** /**Többlet** (+) | **Javaslat a támogatási keretek közötti átcsoportosításra** |
| egyházak támogatása | 400.000 Ft | 440.000 Ft | -40.000 Ft | - |
| hagyományőrző egyesületek támogatása | 1.300.000 Ft | 1.515.000 Ft | -215.000 Ft | - |
| alapítványok támogatása | 400.000 Ft | 800.000 Ft | -400.000 Ft | +100.000 Ft |
| sportszervezetek támogatása | 300.000 Ft | 300.000 Ft | 0 Ft | -100.000 Ft |
| közművelődési szervezetek támogatása | 1.000.000 Ft | 855.000 Ft | +145.000 Ft | -400.000 Ft |
| egyéb civil szervezetek támogatása | 600.000 Ft | 965.000 Ft | -365.000 Ft | +400.000 Ft |
| **Összesen:** | 4.000.000 Ft | 4.875.000 Ft | -875.000 Ft | - |

Az előterjesztés melléklete az egyesületek, szervezetek kérelme alapján összeállított táblázat, mely a felhasználás célját, az igényelt összeg nagyságát, a teljes bekerülési költséget és a javasolt támogatási összeget tartalmazza.

Kérem, támogassák a 2. határozati javaslat szerint, az egyes keretek közötti átcsoportosítást, valamint az egyesületeknek megítélendő támogatási összegeket.

**1. H a t á r o z a t i j a v a s l a t :**

**egyes civil szervezetek 2016. évi elszámolásból adódó visszafizetési kötelezettségének elengedésére**

Bátaszék Város Önkormányzatának Képviselő-testülete az önkormányzat által államháztartáson kívülre nyújtott támogatásairól szóló 1/2015.(I.27.) önkormányzati rendelet 13/A. §-ában foglaltak alapján a 2016. évi önkormányzati támogatás elszámolásából adódó és

* a Bátaszéki Önkormányzati Tűzoltóság Köztestületet 1.100.000 Ft összegben,
* a Bátaszéki Kamarakórust 54.647 Ft összegben,
* a Bátaszéki Szent Cecília Kórus és Gyermekkórust 47.878 Ft összegben, valamint
* a Lokálpatrióták Bátaszékért Kulturális és Sport Egyesületet 120.678 Ft összegben

érintő visszafizetési kötelezettség teljesítésétől – méltányosságból, figyelembe véve a 2017. évi működőképességük fenntartását - eltekint.

Határidő: azonnal

Felelős: Takácsné Gehring Mária aljegyző

(a határozat megküldéséért)

Határozatról értesül: egyesületek,

BKÖH pénzügyi iroda

irattár

**2. H a t á r o z a t i j a v a s l a t :**

**a civil szervezetek 2017. évi támogatására**

Bátaszék Város Önkormányzat Képviselő testülete;

1. Bátaszék Város Önkormányzata 2017. évi költségvetésében *a működési célú pénzeszközátadás államháztartáson kívülre* nyújtott támogatási keretei között az alábbi átcsoportosítást hagyja jóvá, egyúttal felkéri a város jegyzőjét, hogy a következő negyedévben a helyi költségvetési rendelet módosításakor gondoskodjon az alábbi táblázatban rögzített adatok átvezetéséről:

|  |  |  |
| --- | --- | --- |
| **Támogatási keretek megnevezése** | **Keretösszegek**  (a város 2017. évi költségvetési rendelete szerint) | **Javaslat a támogatási keretek közötti átcsoportosításra** |
| egyházak támogatása | 400.000 Ft | - |
| hagyományőrző egyesületek támogatása | 1.300.000 Ft | - |
| alapítványok támogatása | 400.000 Ft | + 100.000 Ft |
| sportszervezetek támogatása | 300.000 Ft | -100.000 Ft |
| közművelődési szervezetek támogatása | 1.000.000 Ft | -400.000 Ft |
| egyéb civil szervezetek támogatása | 600.000 Ft | +400.000Ft |
| **Összesen:** | 4.000.000 Ft | - |

1. *az önkormányzat által államháztartáson kívülre nyújtott támogatásairól szóló* 1/2015.(I.27.) *önkormányzati rendelet (továbbiakban: Rendelet) 11. §-ában* foglaltak alapján a 2017. évi költségvetése e célra elkülönített kerete terhére az alábbi támogatásokat állapítja meg.

|  |  |
| --- | --- |
| **Civil szervezet megnevezése** | **megállapított támogatási összeg** |
| Bátaszéki Római Katolikus Egyházközség | 200.000 Ft |
| Bátaszéki Református Egyházközség | 200.000 Ft |
| Bátaszéki Felvidék Néptánc Egyesület | 500.000 Ft |
| Bátaszéki Székelyek Baráti Köre | 300.000 Ft |
| Bátaszéki Német Nemzetiségi Egyesület | 500.000 Ft |
| Bátaszék Város Közoktatási, Közművelődési és Műemlékvédelmi Közalapítvány | 350.000 Ft |
| Vicze János Sport Közalapítvány | 150.000 Ft |
| Legjobb Utcai Csapat Egyesület | 200.000 Ft |
| Bátaszéki Pedagógus Kórus | 400.000 Ft |
| MORZSU Egyesület | 200.000 Ft |
| Bátaszéki „Napsugár” Nyugdíjas Egyesület | 200.000 Ft |
| Bátaszéki Nagycsaládosok Egyesülete | 250.000 Ft |
| Bátaszéki Nyugdíjas Egyesület | 75.000 Ft |
| Bátaszéki Horgász Egyesület | 100.000 Ft |
| Bátaszéki Önkéntes Tűzoltó Egyesület | 300.000,- Ft |
| Összesen: | 3.925.000 Ft |

1. felkéri a város polgármesterét, hogy a megállapított pénzügyi támogatások felhasználására vonatkozóan 15 napon belül kössön támogatási szerződést a pályázóval, egyúttal – a szerződés aláírását követő 5 napon belül – a Bátaszéki KÖH Pénzügyi Irodája gondoskodjon a támogatási összeg, szerződésben foglalt ütemezés szerinti átutalásáról.

*Határidő:* 2017. május 2., illetve május 11.

*Felelős:* Dr. Bozsolik Róbert polgármester

*Határozatról értesül:* a pályázó civil szervezetek

Bátaszéki KÖH pénzügyi iroda

irattár

**Bátaszéki civil szervezetek 2017. évi pályázatainak adatai**

|  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- |
| **Sor-szám** | **Civil szervezet neve, képviselője** | **Civil szervezetek elnevezései költségvetési keret meghat. szerint** | | | **2017-ben a támogatás-ra szánt pénzügyi keret** | | **Kért támogatás tervezett felhasználásának célja** | **Kért támogatás összege** | **Pályázati cél megvalósításának egyéb forrásai** | **Pályázati cél megvalósításának teljes összege** | **Javasolt támogatási összeg** |
| 1. | **Bátaszéki Római Katolikus Egyházközség**  Kürtösi Krisztián  *plébános* | történelmi egyházak | | | 400.000 Ft | | „Öröm hangjai” gyermektábor résztvevői számára étkezési költség;  magyarhertelendi hittantábor utazási költsége; | **240.000 Ft** | önerő: 400.000Ft | 640.000 Ft  (1.170.000 Ft) | 200.000 Ft |
| 2. | **Bátaszéki Református Egyházközség**  Fekete Zoltán  *lelkész* | történelmi egyházak | | | 2016. évben négy gyermek és ifjúsági tábor szervezése, étkeztetés, szállás és útiköltség.  (Bárányképző napközis tábor óvodásoknak és kisiskolásoknak; Cserkésztábor; debreceni Ref. Ifjúsági Találkozó) | **200.000 Ft** | önerő: tábori hozzájárulások | 200.000 Ft | 200.000 Ft |
| 3. | **Bátaszéki Felvidék Néptánc Egyesület**  Kalmár Éva Renáta  *elnök* | hagyományőrző egyesületek | | | 1.300.000 Ft | | Nyári tánctábor felnőtteknek, gyerekeknek (koreográfus és tanárok tiszteletdíja, étkezés), hangfelvétel költsége,  viselet és táncos lábbelik vásárlása | **650.000 Ft** | önerő: saját befizetések, adó 1 %-a, szponzorok támogatása | 650.000 Ft | 500.000 Ft  Felnőtt tábor: 280.000 Ft  Gyermek tábor: 120.000 Ft  Hangfelvétel: 100.000 Ft |
|  | | | | | | | | | | | |
| **Sor-szám** | **Civil szervezet neve, képviselője** | | | **Civil szervezetek elnevezései költségvetési keret meghat. szerint** | | **2017-ben a támogatásra szánt pénzügyi keret** | **Kért támogatás tervezett felhasználásának célja** | **Kért támogatás összege** | **Pályázati cél megvalósításának egyéb forrásai** | **Pályázati cél megvalósításának teljes összege** | **Javasolt támogatási összeg** |
| 4. | **Bátaszéki Székelyek Baráti Köre**  Kismődi István  *elnök* | | hagyományőrző egyesületek | | |  | működési költségek; Rendezvény szervezés:  -Dr. Németh Kálmán est megtekintése; Kakasdon mesemondó versenyen szereplés; néprajzi táborban és Bukovina fesztiválon való részvétel, Kismányoki Székely búcsún való részvétel | **300. 000Ft** | önerő: meglévő saját forrás | 300.000 Ft | 300.000 Ft  Működési költség: 140.000 Ft  Rendezvényi költség: 160.000 Ft |
| 5. | **Bátaszéki Német Nemzetiségi Egyesület**  Riglerné Stang Erika  *elnök* | | | hagyományőrző egyesületek | |  | Hagyományőrző programok (plakátkészítés, fotók és meghívók nyomtatása, vendégfellépők és zenekarok);  Működési kiadások;  Bátaszéki Ifjúsági Fúvószenekar működtetése. | **565.000 Ft** | Német Nemzetiségi Önkormányzat támogatása | 565.000 Ft | 500.000 Ft  Ifjúsági Fúvós-zenekar költsége: 240.000 Ft  Kulturális programok: 230.000 Ft  Működési kiadások: 30.000 Ft |

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| **Sor-szám** | **Civil szervezet neve, képviselője** | **Civil szervezetek elnevezései költségvetési keret meghat. szerint** | **2017-ben a támogatásra szánt pénzügyi keret** | **Kért támogatás tervezett felhasználásának célja** | **Kért támogatás összege** | **Pályázati cél megvalósításának egyéb forrásai** | **Pályázati cél megvalósításának teljes összege** | **Javasolt támogatási összeg** |
| 6. | **Bátaszék Város Közoktatási, Közművelődési és Műemlékvédelmi Közalapítvány**  Sági Lajosné  *kuratóriumi elnök* | alapítványok | 400.000 Ft  +100.000 Ft  500.000 Ft | 2017. évi működési költség, honismereti tábor támogatása, kiállítási szórólap megjelentetése (Egyháztörténeti kiállítás, Értéktár kiállítás, Honvédfelszerelés gyűjtemény) | **400.000 Ft** | önerő: az alapítvány saját készpénze | 400.000 Ft | 350.000 Ft  Működési költség: 110.000 Ft  Honismereti tábor: 100.000 Ft  Szórólap, katalógus:  140.000 Ft |
| 7. | **Vicze János Sport Közalapítvány**  Rudolf László  *kuratóriumi elnök* | alapítványok | Bátaszék sport története II. kötet nyomdai költsége;  Kölyök-kupa, Suli Kupa és Kalász Kupa szervezésének támogatása; | **400.000 Ft** | önerő: 200.000 Ft | 400.000 Ft | 150.000 Ft  Kupák megrendezésének támogatása: 90.000 Ft  Kötet nyomdai költsége:  60.000 Ft |

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| **Sor-szám** | **Civil szervezet neve, képviselője** | **Civil szervezetek elnevezései költségvetési keret meghat. szerint** | **2017-ben a támogatásra szánt pénzügyi keret** | **Kért támogatás tervezett felhasználásának célja** | **Kért támogatás összege** | **Pályázati cél megvalósításának egyéb forrásai** | **Pályázati cél megvalósításának teljes összege** | **Javasolt támogatási összeg** |
| 8. | **Legjobb Utcai Csapat Egyesület**  Cziner Eszter  *elnök* | sportszervezetek | 300.000 Ft  - 100.000 Ft  200.000 Ft | A táncosok egész éves versenyeztetésének költségei (nevezési díjak). Útiköltség hozzájárulás; felszerelés korszerűsítése | **300.000 Ft** | önerő: tagdíjak | 300.000 Ft | 200.000 Ft |
| 9. | **Bátaszéki Pedagógus Kórus**  Schultzné Pem Erzsébet  *elnök* | közművelődési szervezetek | 1.000.000 Ft  - 145.000 Ft  855.000 Ft | Somorjai HÍD Vegyeskar vendéglátása, működési költség hozzájárulás; vendégszereplések útiköltsége | **400.000 Ft** | 200.000 Ft | 600.000 Ft | 400.000 Ft  HÍD kórus vendéglátása  200.000 Ft  Útiköltség:  100.000 Ft  Működési költség:  100.000 Ft |
| 10. | **Bátaszéki Kamarakórus**  Jagicza József  *elnök* | közművelődési szervezetek | Szent Iván éji hangverseny megrendezése; Működési költség hozzájárulás; | **75.000 Ft** | --- | 75.000 Ft | kizárva |
| 11. | **Bátaszéki Szent Cecília Kórus és Gyermekkórus**  Jagicza József  *elnök* | közművelődési szervezetek |  | Gyermekkórus nyári énektábor szervezése (szállás,étkezés,utazás); Cecília-napi egyházzenei hangverseny;  működési kiadások | **180.000 Ft** | --- | 180.000 Ft | kizárva |

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| **Sor-szám** | **Civil szervezet neve, képviselője** | **Civil szervezetek elnevezései költségvetési keret meghat. szerint** | **2017-ben a támogatásra szánt pénzügyi keret** | **Kért támogatás tervezett felhasználásának célja** | **Kért támogatás összege** | **Pályázati cél megvalósításának egyéb forrásai** | **Pályázati cél megvalósításának teljes összege** | **Javasolt támogatási összeg** |
| 12. | **Morzsu Egyesület**  Kiss István Lászlóné  *elnök* | közművelődési szervezetek |  | Az egyesület könyvelési munkálatainak biztosítása; játékkészlet bővítése, szakmai program megvalósítása (Játszóház működtetés, „Kis embernek nagy zene kell., Bábozd élővé a csapatot!, Paca paca hátán, Fut, szalad a Pejkó”) | **200.000 Ft** | --- | 200.000 Ft | 200.000 Ft  Könyvelési költség: 60.000 Ft  Játékkészlet bővítése:  40.000 Ft  Program költségek:  100.000 Ft |
| 13. | **Bátaszéki „Napsugár” Nyugdíjas Egylet**  Mezei Bonifácné  *elnök* | egyéb civil szervezetek | 600.000 Ft  +400.000 Ft  1.000.000 Ft | Rendezvények kiadásai, társklubokhoz útiköltség, Színházlátogatás, útiköltség-hozzájárulása; | **200.000 Ft** | önerő: 72.000 Ft | 272.000 Ft | 200.000 Ft  Rendezvényre,  utazásra,  étkezésre,  működésre. |
| 14. | **Bátaszéki Nyugdíjas Egyesület**  Dóra Lajos  *elnök* | egyéb civil szervezetek |  | Mórahalmi kirándulás útiköltség-hozzájárulása; | **75.000 Ft** | önerő: tagdíj, adó 1 %-a | 75.000 Ft | 75.000 Ft |

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| **Sor-szám** | **Civil szervezet neve, képviselője** | **Civil szervezetek elnevezései költségvetési keret meghat. szerint** | **2017-ben a támogatásra szánt pénzügyi keret** | **Kért támogatás tervezett felhasználásának célja** | **Kért támogatás összege** | **Pályázati cél megvalósításának egyéb forrásai** | **Pályázati cél megvalósításának teljes összege** | **Javasolt támogatási összeg** |
| 15. | **Bátaszéki Nagycsaládosok Egyesülete**  Czikora Ferenc  *elnök* | egyéb civil szervezetek |  | Rendezvénysátor vásárlása; gyermeknapi népi fajátszó és kutyasimogató költsége, kézműves foglalkozáshoz alapanyag; családjaink részére karácsonyi adomány osztása | **250.000 Ft** |  | 250.000 Ft | 250.000 Ft  Népi fajáték:  70.000 Ft  Kutyabemutató:  40.000 Ft  Rendezvénysátor:  40.000 Ft  Kézműves alapanyag: 50.000 Ft  Adomány, vendéglátás:  50.000 Ft |
| 16. | **Bátaszéki Horgász Egyesület**  Péter Géza  *elnök* | egyéb civil szervezetek |  | Az egyesület 70 éves jubileumi rendezvényének költsége, oklevelek, érmek, kupák, emlékplakettek, étkezés biztosítása. | **100.000 Ft** | önerő: saját forrás | 243.000 Ft | 100.000 Ft |
| 17. | **Bátaszéki Önkéntes Tűzoltó Egyesület**  Treszner József  *elnök* | egyéb civil szervezetek |  | Gépjárműfecskendő és szakfelszerelések revíziója, fenntartása | **340.000 Ft** | önerő: tagdíj | 341.800 Ft | 300.000 Ft |